**भारत सरकार**

मानव संसाधन विकास मंत्रालय

स्‍कूल शिक्षा और साक्षरता विभाग

**राज्‍य सभा**

अतारांकित प्रश्‍न संख्‍या: 54

उत्‍तर देने की तारीख: 24.11.2014

**विद्यार्थियों में कौशल विकास**

**54. श्री मोती लाल वोराः**

क्या मानव संसाधन विकास मंत्री यह बताने की कृपा करेंगे किः

(क) क्या सरकार का ध्यान ‘‘वॉयस ऑफ टीचर्स सर्वे’’ की ओर गया है, जिसके अनुसार किसी कक्षा के कुल छात्रों में से आधे छात्र भी नई कक्षा में जाने के काबिल नहीं होते;

(ख) क्या यह भी सच है कि वर्तमान शिक्षा व्यवस्था छात्रों में जरूरी कौशल पैदा करने की बजाय उन्हें परीक्षा व नतीजों की ओर ले जाती है;

(ग) यदि हां, तो इस पर सरकार की क्या प्रतिक्रिया है; और

(घ) सरकार इस दिशा में क्या कदम उठा रही है?

**उत्‍तर**

**मानव संसाधन विकास राज्‍यमंत्री**

**(श्री उपेन्‍द्र कुशवाहा)**

(क) और (ख) : सरकार को इस बात की जानकारी है कि एक निजी क्षेत्र की शिक्षा कंपनी पीयर्सन द्वारा लगभग 1918 स्‍कूल शिक्षक और उच्‍चतर शिक्षा के 3227 शिक्षकों के बीच छात्रों के कौशल इत्‍यादि पर शिक्षक मूल्‍यांकन के परिप्रेक्ष्‍य में ''वॉयस ऑफ टीचर्स सर्वे'' आयोजित किया गया था।

(ग) और (घ) : सरकार द्वारा शिक्षा की गुणवत्‍ता के सुधार के लिए पहले ही कई कदम उठाए गए हैं और स्‍कूल और उच्‍चतर शिक्षा क्षेत्रों में कौशल आधारित शिक्षा पर अधिक जोर दिया है।

\*\*\*\*\*